Okresný súd Bratislava I
Záhradnícka 10
812 44 Bratislava I

									V..................., dňa..................

NÁVRH 
na nariadenie zabezpečovacieho opatrenia

podľa § 343 Civilného sporového poriadku

Žalobca:	................................................
		................................................
		................................................
		................................................

Žalovaný:	................................................
		................................................
		................................................
		................................................

Súdny poplatok za návrh na nariadenie zabezpečovacieho opatrenia vo výške 33,- € je zaplatený kolkami 

Súdu podané v počte rovnopisov: 2

I.
Opis rozhodujúcich skutočností
Žalobca má voči žalovanému pohľadávku v celkovej výške 28 000 eur, titulom zmluvy o dielo, na základe ktorej žalovanému dodal stavbu „......................................“.

Zostávajúca časť ceny diela vo výške 33 000 eur, ktorú žalobca vyúčtoval faktúrou číslo 20160010 po ukončení poslednej etapy vykonania diela, žalovaný uhradil len čiastočne vo výške 5000 eur. 

Napriek tomu, že faktúra bola splatná 1. marca 2016, žalovaný uvedenú faktúru  uhradil len čiastočne vo výške 5000 eur  (čiastočná úhrada tejto faktúry je uznaním jej zostatku podľa § 323 odsek 2 Obchodného zákonníka). 

Žalovaný dlžnú sumu vo výške 28 000 eur neuhradil ani po viacerých písomných a ústnych výzvach. 

	Dôkazy: 
-	zmluva o dielo zo dňa
-	faktúra č. 20160010
-	výzva zo dňa ........ a zo dňa............. s podacími lístkami

II.
Podmienky pre nariadenie zabezpečovacieho opatrenia
Podľa § 343 Civilného sporového poriadku:  „Zabezpečovacím opatrením môže súd zriadiť záložné právo na veciach, právach alebo na iných majetkových hodnotách dlžníka na zabezpečenie peňažnej pohľadávky veriteľa, ak je obava, že exekúcia bude ohrozená.“

	Podľa § 344 Civilného sporového poriadku: „Ustanovenia o neodkladnom opatrení sa použijú primerane aj na zabezpečovacie opatrenie.“

	Podľa § 324 odsek 3 Civilného sporového poriadku: „Neodkladné opatrenie súd nariadi iba za predpokladu, ak sledovaný účel nemožno dosiahnuť zabezpečovacím opatrením.“
	
	Podľa § 326 Civilného sporového poriadku:  „V návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha.“

Náležitosti  žaloby podľa § 132 Civilného sporového poriadku sú obsiahnuté v záhlaví resp. v bode I tohto návrhu. 

Podľa nášho názoru z nich súčasne vyplýva opis dôvodnosti a trvania nároku, ktorému sa má poskytnúť ochrana – žalovaný nárok žalobcu nikdy nespochybnil, naopak, čiastočne ho plnil.

Čo sa týka rozhodujúcich skutočností odôvodňujúcich potrebu nariadenia zabezpečovacieho opatrenia, ohrozenie exekúcie vidíme v tom, že žalobca sa v ostatnom čase zbavuje svojho nehnuteľného majetku resp. chystá zbaviť svojho majetku, čo môže významne ovplyvniť vymožiteľnosť pohľadávky žalovaného.

Žalovaný zmluvou zo dňa................ previedol pozemok parcelné číslo..........., druh......................, výmera........................, zapísaný na LV č.........................., vedenom pre katastrálne územie................................ na tretiu osobu, avšak za cenu, ktorá podľa názoru žalobcu nezodpovedá trhovej cene tohto pozemku.

Žalovaný tiež ponúka na predaj nehnuteľnosť – stavbu na adrese......................., ktorá je v katastri nehnuteľností zapísaná ako stavba súpisné číslo..........., druh......................, postavená na parcele č. ........................, zapísaná na LV č.........................., vedenom pre katastrálne územie................................

Uvedené nehnuteľnosti pritom predstavujú základný majetok žalovaného a žalovaný iný majetok vyššej hodnoty prakticky nevlastní.

Žalobca je toho názoru, že účel sledovaný žalobcom (predovšetkým zabezpečenie jeho pohľadávky, nakoľko sa žalovaný zbavuje svojho majetku) je možné dosiahnuť práve zabezpečovacím opatrením.

Žalobca má za to, že nariadenie zabezpečovacieho opatrenia nijakým spôsobom neobmedzí žalovaného - vzhľadom na výšku pohľadávky a konanie žalovaného ho zabezpečovacie opatrenie nijakým spôsobom neobmedzí.

Vo veci samej sa žalobca bude domáhať zaplatenia svojej pohľadávky špecifikovanej v bode I. tohto návrhu.

Dôkazy: 
-	LV č. ........... a LV č. ................
-	kúpna zmluva zo dňa................
-	odhad trhovej ceny pozemku – vypracovaný realitnou kanceláriou XYZ
-	kópia inzerátu na portáli www.nehnutelnosti.sk

III.
Návrh na nariadenie zabezpečovacieho opatrenia
 	Žalobca z opísaných dôvodov, za účelom zabezpečenia svojej vyššie uvedenej pohľadávky, navrhuje zriadenie záložného práva k vyššie špecifikovanej nehnuteľnosti  a preto navrhuje, aby súd vydal nasledovné 

u z n e s e n i e

	Súd zriaďuje k stavbe súpisné číslo..........., druh......................, postavenej na parcele č. ........................, zapísanej na  LV č.........................., vedenom pre katastrálne územie................................,

	ktorá je  vo vlastníctve  žalovaného záložné právo v prospech žalobcu a to za účelom zabezpečenia jeho pohľadávky zo zmluvy o dielo zo dňa...................... vo výške 28000 eur s príslušenstvom.

	Žalobca je povinný do 30 dní odo dňa nadobudnutia právoplatnosti tohto uznesenia podať žalobu vo veci samej. 

	
										Žalobca